Oor sy vertrek sê Jack Parow dat dit ''n great reis was saam met Naaldekoker. Wanneer mens vir so lank saam toer raak mens soos familie. Hy sal gemis word, maar dit is tyd om aan te beweeg. My vertonings het oor die laaste twee jaar meer verander na 'n band set-up as die oorspronlike DJ optredes. Ek het 'n next-level tromspeler, kitaarspeler en baskitaarspeler op die oomblik.
"Ek is 'n groot aanhanger van Richard se werk as lid van beide ISO en kidofdoom. Hy het 'n baie kenmerkende stem en dit is defnitief iets waarvoor ek soek wanneer ek die kunstenaars kies saam met wie ek werk. Hy is ook absoluut professioneel en bring 'n sekere mate van perfeksionisme na die proses; hy sal byvoorbeeld doodseker maak sy opnames is perfek voor hy die ja-woord gee. Ons wou 'n ligte snit met 'n ondertoon van gewaagdheid skep, en na baie ure van skaaf en vorm kan ek nou met trots die produk van ons harde werk vrystel - dames en here, my derde enkelsnit, vervaardig in samewerking met Richard Brokensha, Lost in Here!" sê DJ Naaldekoker.